jkorsvik/nowiki_second_scrape_merged huggingface dataset:
Ekvatorialplan

Et ekvatorialplan eller ekvatorplan er planet som går gjennom jordas eller et annet himmellegemes ekvator. Ekvatorialplanet ligger vinkelrett på rotasjonsaksen, og midtveis mellom den geografiske nordpol og sydpol.


== Se også ==
Ekvator
Forbindelsesbanen til Hamburg-Altona

Forbindelsesbanen til Hamburg-Altona (tysk: Hamburg-Altonaer Verbindungsbahn) er en jernbanestrekning i Hamburg. Den forbinder Hamburg-Altona stasjon og strekningene mot vest og nord med Hamburg Hauptbahnhof og strekningene mot øst og syd.
1848 hadde Hamburg to jernbaneforbindelser, Berlin–Hamburgbanen med en stasjon ved Oberhafen, og strekningen til Kiel som gikk fra Altona. Disse hadde ingen forbindelse, slik at varer som skulle transporteres videre måtte lastes om flere ganger. Det ble derfor besluttet å bygge en forbindelsesbane.
Strekningen blir betjent av fjern- og regiontrafikk, og av lokal S-Bahntrafikk på egne spor. Den blir blant annet trafikkert av internasjonale ICE- og ECtog fra Aarhus og København i Danmark og av nattog mellom København og Amsterdam, Basel og Praha. Det meste av godstrafikken har blitt flyttet til godsomkjøringsbanen.


== Linjekart ==


== Eksterne lenker ==
(en) Railway lines in Hamburg – kategori av bilder, video eller lyd på Commons
René van de Kerkhof

Reinier «René» Lambertus van de Kerkhof (født 16. september 1951) er en nederlandsk tidligere fotballspiller for FC Twente og PSV Eindhoven.
René van de Kerkhof spilte sammen med sin bror Willy van de Kerkhof i Nederlands herrelandslag i fotball, og spilte i både VM i 1974 og 1978, i tillegg til EM i 1976 og 1980. René spilte i finalen i 1978 med gips, noe som ble protestert på av spillere på Argentinas herrelandslag i fotball, og som utsatte VM-finalen.


== Referanser ==


== Eksterne lenker ==
(en) René van de Kerkhof – FIFA 
(en) René van de Kerkhof – Transfermarkt 
(en) René van de Kerkhof – national-football-teams.com 
(en) René van de Kerkhof – FootballDatabase.eu 
(en) René van de Kerkhof – EU-Football.info 
(en) René van de Kerkhof – FBref
Fana kulturhus

Fana kulturhus er et kulturhus i Nesttun i Fana bydel i Bergen. Bygningen er tegnet av Bjerk & Bjørge arkitekter for eiendomsselskapet Zuurhaar & Rubb og ble åpnet 31. oktober 2009. Bergen kommune leier kulturhuset av eiendomsselskapet. Det ligger ved Nesttunsenteret. 
Bygningen består av to deler. Den gamle delen med bl.a. inngangsparti og kontorer for Fana og Ytrebygda kulturkontor er den tidligere Nesttun Uldvarefabrikk opprinnelig bygd rundt 1890.  Derfra går en glasskorridor over Nesttunelven til den nye delen med bl.a. lobby, hovedsal og småsal. Kulturdelen er på ca. 2500 kvadratmeter, i tillegg kommer en næringsdel med kontorer og butikklokaler slik at totalt areal er 8500 kvadratmeter.  Kunstnerisk utsmykning er ved bl.a. Hilde Kjønniksen, Stefan Türner, Alf Rongved og Per Remfeldt.Kulturhuset blir brukt til scene for profesjonelle og amatører innenfor ulike kunst- og kulturuttrykk. Det er også forestillinger og aktiviteter for barn og møtelokaler for diverse organisasjoner. Kultursalen har skyveamfi med 359 sitteplasser eller ca. 600 ståplasser.


== Referanser ==


== Eksterne lenker ==
(en) Fana kulturhus – kategori av bilder, video eller lyd på Commons 
Fana kulturhus
Beskrivelse hos Zuurhaar & Rubb Arkivert 22. november 2011 hos Wayback Machine.
The Cove

The Cove er en amerikansk dokumentarfilm om praksisen rundt delfinjakt i Taijibukta i Japan. Dokumentaren ble gitt ut i 2009 og ble laget av en gruppe dyreaktivister, sammen med delfintreneren Ric O'Barry. Filmen ble tildelt Oscar for beste dokumentarfilm i 2010. Filmen er en oppfordring til handling for å stanse massedrap på delfiner og endre japanske fiskemetoder. Den har også som mål å informere og opplyse offentligheten om risikoen og økende fare, for kvikksølvforgiftning fra delfinkjøtt. Filmen er fortalt fra en miljøverners synspunkt. Filmen hevder at 23 000 delfiner og niser blir drept under delfinjakt i Japan og at dette er flere ganger større enn antall hval som blir drept i Antarktis hvert år. Delfinene blir lokket inn i en bukt der de fanges og blir drept ved hjelp av spyd og kniver fra små fiskebåter. Filmen hevder at delfinjakten som praktiseres i Japan er unødvendig og grusom.
Filmen ble regissert av Louie Psihoyos, en tidligere fotograf i National Geographic  og førte til en stor debatt om dens nøytralitet, filming med skult kamera, og sin skildring av det japanske folk. Deler av filmen ble filmet i skjul i 2007 med undervannsmikrofoner og -kamera kamuflert som steiner.


== Medvirkende ==
Ric O'Barry
Scott Baker
Hayden Panettiere
Joe Chisholm
Mandy-Rae Cruickshank
Charles Hambleton
Simon Hutchins
Hardy Jones
Kirk Krack
Isabel Lucas
Roger Payne
John Potter
Louie Psihoyos
Dave Rastovich
Paul Watson


== Referanser ==


== Eksterne lenker ==
Offisielt nettsted 
(en) The Cove på Internet Movie Database 
(sv) The Cove i Svensk Filmdatabas 
(da) The Cove i Danmark Nationale Filminstitut 
(fr) The Cove på Allociné 
(nl) The Cove på MovieMeter 
(en) The Cove på AllMovie 
(en) The Cove på Turner Classic Movies 
(en) The Cove på Rotten Tomatoes 
(en) The Cove på Metacritic 
(en) The Cove på Box Office Mojo
Skolisse

Skolisse er en snor som en bruker for å snøre fast sko eller annet fottøy strammere om føttene. Skolissene går gjennom flere hull eller kroker på skoene og samles i en knute på toppen slik at lissene ikke skal bli slakke eller skli ut. På hver ende av skolissen er en egiett av plast eller metall for å holde på plass trådene i tuppen slik at det går lettere å tre lissen gjennom hullene.
Det er forskjellige typer lisser. «Krøllete», spiralsnodde lisser henger seg fast i hverandre og sklir ikke like lett ut av hullene slik at knuten holdes knytt og en til og med kan la være å knyte. Lisser laget for vernesko for brannmenn er dekket av nomex, et brannsikkert stoff.


=== Lengder på skolisser ===
Lengdene på skolisser varierer i forhold til hvor mange hull det er i skoene.
Her er en tabell av hvordan lengden på skolissen varierer i forhold til hullene eller krokene på skoen.


== Lissing ==
Lissing er å tre lissen gjennom hullene eller rundt krokene på skoen for å holde sidene av skoen stramt sammen. Det er mange forksjellige måter å lisse en sko på. Faktisk så er det hele to billioner forskjellige måter å lisse sko på en sko med seks hull. Den mest vanlige å bruke er "sikk-sakk" metoden. Dette er og den sterkeste og mest effektive metoden av alle, men passer ikke perfekt til alle sko. Slik som dress sko f.eks Oxfords, hvor sidene av skoen ikke kommer stramt nok når det blir brukt den vanlige "sikk-sakk" metoden.
Mange typer lissing er laget kun for syns skyld. Slike som sjakkbrett metoden 


== Lisseknyting ==
Det er utrolig mange måter å knyte en skolisse på, men den mest vanlige er "sløyfen". Sløyfen er en enkel knute som i tillegg til å holde lissen stram, tar opp mye av skolissen og gjør at den ikke blir like lang på enden. I tillegg til sløyfen er det mange andre sikre knuter.


== Historie ==
Det eldste funnet av en skolisse var på Areni-1 skoen som forskere antar er 5500 år gammel. Dermed antar forskerne at skolissen og skoen oppfunnet på samme tid. I og med at dette er den eldste skoen noen gang funnet. 


== Se også ==
Snøring


== Eksterne lenker ==
(en) Shoelaces – kategori av bilder, video eller lyd på Commons 
(en) Shoelaces – galleri av bilder, video eller lyd på Commons
Hårnål

En hårnål er en klemme som vanligvis er laget av plast eller metall og blir brukt til å holde håret på plass. En av variantene kan man lukke ved hjelp av å bøye den, den andre varianten glir inn i håret fester seg.


== Utseende ==
Enkelte hårnåler har farger som hårfarger slik at de ikke blir så godt lagt merke til. Dette kalles fliseklemmer og kommer som oftest i farger som lys, svart, brun, grå eller rød. Andre varianter kan være dekorert som man kan pynte håret med. Hårklemmene kan bli pyntet med perler, bånd eller andre dekorative mønstremønstere. 


== Historie ==
I 1899, da «bob-klippen» eller kort hår ble populært, kom hårnålen til svært nyttig bruk. Det var ikke før på 1920-tallet den virkelig var en trend for jenter med kort hår og den er enda ikke gått av moten. Et varemerke på begrepet «bobby pin» ble i noen tiår holdt av Smith Victory Corporation of Buffalo, New York. Begrepet er ikke lenger et gyldig varemerke og man kan nå kalle det hva man ønsker.
Arkheion

Arkheion (ISSN 0809–1145) er et arkivfaglig tidsskrift for kommunal sektor i Norge. Det eies og utgis av kommunale arkivinstitusjoner. Første nummer av Arkheion ble utgitt i 1997. Det utgis ut to ganger i året. Utgiveren oppgir at opplaget er på omkring 5 000.


== Referanser ==


== Eksterne lenker ==
Tidsskriftets nettsted
Chevelle

Chevelle er en Alternativ metalgruppe fra Chicago, Illinois. Gruppa ble startet i 1995 av brødrene Pete Loeffler, Sam Loeffler og Joe Loeffler. Da Joe forlot gruppa i 2005, ble han midlertigid erstattet av Geno Lenardo som bassist, før Dean Bernardini ble med, Pete og Sams svoger.
Chevelle har solgt over fire millioner album i USA.


== Diskografi ==
Point #1 (1999)
Wonder What's Next (2002)
This Type of Thinking (Could Do Us In) (2004)
Vena Sera (2007)
Sci-Fi Crimes (2009)
Hats Off to the Bull (2011)
La Gárgola (2014)


== Medlemmer ==
Pete Loeffler-(Vokal, gitar) 1995-
Dean Bernardini-(Bass, backup vocal) 1995-
Sam Loeffler-(Trommer) 2005-


=== Tidligere medlemmer ===
Matt Scott-(Bass) 1995
Joe Loeffler-(Bass, backup vokal) 1995-2005


=== Turné ===
Geno Leonardo-(Bass) 2005


== Referanser ==


== Eksterne lenker ==
(en) Offisielt nettsted 
(en) Offisielt nettsted 
(en) Chevelle – kategori av bilder, video eller lyd på Commons 
(en) Chevelle på Internet Movie Database 
(en) Chevelle på Apple Music 
(en) Chevelle på Discogs 
(en) Chevelle på MusicBrainz 
(en) Chevelle på MusicBrainz 
(en) Chevelle på SoundCloud 
(en) Chevelle på Spotify 
(en) Chevelle på Songkick 
(en) Chevelle på Last.fm 
(en) Chevelle på Genius — sangtekster 
(en) Chevelle på AllMusic
Matt Bomer

Matthew Staton Bomer (født 11. oktober 1977) er en amerikansk skuespiller. Bomer er mest kjent for sin rolle i White Collar, som hadde premiere i 2009. Han debuterte på TV-skjermen i 2001 med såpeoperaen Guiding Light, men han ble først virkelig lagt merke til da han spilte «Bryce Larkin» i NBC-serien Chuck. Han har også spilt mindre roller i filmer som Flightplan og In Time, samt roller i TV-serier som Chuck og White Collar.


== Barndom ==
Matt Bomer ble født i Spring i Texas som sønn av John og Sissi Bomer. Han har to søsken. Bomer gikk på videregående skole i Spring sammen med Lee Pace, som også er skuespiller. I 2001 ble Bomer uteksaminert fra Carnegie Mellon University med en bachelorgrad.


== Privatliv ==
Bomer er gift med utgiveren Simon Halls. De har 3 sønner sammen via surrogati. I 2012 offentliggjorde Bomer at han var homofil mens han holdt en takketale etter å ha vunnet en pris under Steve Chase Humanitarian Awards.


== Utvalgt filmografi ==


== Referanser ==


== Eksterne lenker ==
(en) Matt Bomer – kategori av bilder, video eller lyd på Commons 
(en) Matt Bomer på Internet Movie Database 
(sv) Matt Bomer i Svensk Filmdatabas 
(da) Matt Bomer på Scope 
(da) Matt Bomer på Scope 
(fr) Matt Bomer på Allociné 
(en) Matt Bomer på AllMovie 
(en) Matt Bomer hos Rotten Tomatoes 
(en) Matt Bomer hos The Movie Database 
(en) Matt Bomer hos Internet Broadway Database 
(en) Matt Bomer hos Behind The Voice Actors
Portner

En portner, eller portier, (fra middelalder-latin portare, «bærer») er oftest ansatt for å representere større eiendommer og hoteller utad. De er hyret inn for å sørge for sikkerhet, mottagelse av besøkende og anvise dem rom. En portners jobb går ut på å levere kunder tjenester som åpning av dører og mottakelse av gjester og leveringer. Bruk av uniform har tradisjonelt hørt med til stillingen, med hatt, lengre frakk, skjorte, slips eller sløyfe, dressbukse og pensko.


== Historie ==
I Den romerske republikk (etablert rundt 510 f.Kr.) og på Platons tid (367 f.Kr. – 347 f.Kr.) fantes tjenere som var satt til bruk som dørmenn eller portnere (av vulgærlatin «Ostiarius»). Dette var slaver som var satt til arbeidet med å vokte de store inngangene til romerske palass. Andre oppgaver portnere på denne tiden var pålagt, gikk ut på å vise vekk uønskede fra større eiendommer. Tertullian, en tidlig kristen skribent fra det første århundre e.Kr viser til undertrykkelse av kristne i Kartago, hvor han da bemerket at dørvaktene ble regnet som en del av en semilovlige underverdenen og at de fungerte som vakter for eiendommer eid av gamblere og halliker.


== Se også ==
Concierge


== Referanser ==
Paul McKinnon

Paul McKinnon (født 1. august 1958 i Frimley) er en skotsk tidligere fotballspiller. KcKinnon, som var spiss, spilte for den svenske klubben Malmö FF tidlig på 1980-tallet, og senere for Blackburn Rovers.McKinnon er den mestscorende spilleren gjennom tidene i Sutton United.


== Referanser ==
Moses Hess

Moses Hess (Moritz Hess, født 21. januar 1812 i Bonn, død 6. april  1875 i Paris) var en tysk-jødisk filosof, en forløper innen sosialistisk og sionistisk teoridannelse. Han studerte filosofi vrd universitetet i Bonn, men uten å avlegge eksamen. Han var personlig venn av såvel Karl Marx som Friedrich Engels, og anses å være den som politisk "omvendte" den sistnevnte.
Blant Hess verk finnes titler som Rom und Jerusalem (Roma og Jerusalem) (1862), Die heilige Geschichte der Menschheit (Menneskelighetens hellige fortelling) (1837) og Die europäische Triarchie (Det europeiske triarkatet) (1841). Hess skal være den egentlig opphavsmannen til uttrykket «religionen er et opium for folket», noe som kan være sannsynlig, mens Marx hevdet at "«religionen er folkets opium»" («Opium des Volkes»). Han godtok ikke Marx' materialistiske historiesyn, men hevdet at kampen mellom rasene og folkene var den viktigste faktoren i menneskelighetens historiske utvikling.


== Bibliografi ==
Rom und Jerusalem : die letzte Nationalitätsfragen : Briefe und Noten, Leipzig, 1899
Jüdische Schriften, Berlin, 1905
Utgitt av Wolfgang Mönke: Neue Quellen zur Hess-Forschung : mit Auszügen aus einem Tagebuch, aus Manuskripten und Briefen aus der Korrespondenz mit Marx, Engels, Weitling, Ewerbeck u.a., Berlin, 1964


== Referanser ==


== Litteratur ==
Bensussan, Gérard og Hess, Moses (1985). Moses Hess, la philosophie, le socialisme: (1836-1845). Philosophie d'aujourd'hui, 99-0145875-7 (fra) (1. utgave utg.). Paris: Presses univ. de France. ISBN 2-13-039004-8. Libris 4649345. CS1-vedlikehold: Flere navn: forfatterliste (link)
Florentino Pérez

Florentino Pérez Rodríguez (født 8. mars 1947 i Madrid) er en spansk forretningsmann, sivilingeniør og tidligere politiker, kjent for sin karriere som president for den spanske fotballklubben Real Madrid.  


== Biografi ==
Florentino er utdannet sivilingeniør fra Det tekniske universitet i Madrid. Med sin ingeniørutdanning har han blant annet grunnlagt byggefirmaet Grupo ACS. Firmaet ble grunnlagt i 1997 og det er en sammensetning av de tidligere firmaene OCP Construcciones, S.A. og Ginés Navarro Construcciones. Per dags dato er Grupo ACS det største byggefirmaet i Spania. Etter dette startet Pérez karrieren sin som president i det spanske fotballaget Real Madrid. 


== Real Madrid ==
Pérez startet sin karriere som president for fotballklubben Real Madrid i 2000. Hans arbeid med å blant annet forbedre klubbens fotballanlegg (Santiago Bernabéu Stadion), ble høyt verdsatt og han ble dermed gjenvalgt som president for klubben i 2004. Etter flere gode investeringer, klarte Péres å forbedre klubbens økonomi vesentlig. Dette resulterte i storsigneringer som Zinedine Zidane, Luis Figo, David Beckham, Michael Owen og Cristiano Ronaldo.
Florentino Pérez har også grunnlagt treningsanlegget, Real Madrid City i Valdebebas, Madrid. Anlegget ansees for å være det beste treningsanlegget i verden og det dekker 1,2 kvadratkilometer.Pérez signerte flere høyprofilerte spillere, som Gareth Bale, Isco (Francisco Román Alarcón Suárez), Luka Modric og Asier Illarramendi.
Den 18. april 2021 ble det kjent at Pérez var frontfigur for en påtenkt «superliga» der de tolv grunnleggerklubbene ikke skulle kunne rykke ned. Klubbene var tre italienske, AC Milan, Inter og Juventus; seks engelske, Arsenal, Chelsea, Liverpool, Manchester City, Manchester United og Tottenham; og tre spanske, Atlético Madrid, Barcelona og Real Madrid. Forslaget møtte massive protester, og allerede to dager etter offentliggjøring begynte klubbene å trekke seg fra planene.


== Referanser ==


== Eksterne lenker ==
Offisielt nettsted 
(en) Florentino Pérez – kategori av bilder, video eller lyd på Commons 
(en) Florentino Pérez på Internet Movie Database 
(en) Florentino Pérez hos The Movie Database 
Realmadrid.com
Grupoacs
Forbes
Svømmeklubben Delfana

Svømmeklubben Delfana er en svømmeklubb i Bergen stiftet i 1974. 
Navnet kommer fra ordene delfin og fana.Elin Austevoll er den mest kjente svømmeren fra klubben.


== Referanser ==


== Eksterne lenker ==
SK Delfana
Georg Friedrich Daumer

Georg Friedrich Daumer (født 5. mars 1800 i Nürnberg, død 13. desember 1875 i Würzburg) var en tysk lyriker, forfatter og filosof. Han er også kjent som læreren til Kaspar Hauser.
Daumer var fra 1822 til 1830 lærer ved et gymnas i Nürnberg. Som student var han pietist, men seinere kom han til gå imot kristendommen, som han anbefalte å utrydde i Religion des neuen Weltalters (1849). I 1858 konverterte han til katolisismen. Etter sin siste religionsomvendelse opptrådte han i Meine Konversion (1859) og Das Christenthum und sein Urheber (1864) og andre arbeider som en talsmann for de ultramontane synspunkter. Under pseudonymet "Eusebius Emmeran" utga han atskillige poetiske verk: Mahomet (1848) og Liederblüten des Hafis (1846-51) med flere. Aus der Mansarde (1860-62) inneholder samlede essayer av Daumer.


== Referanser ==


== Eksterne lenker ==
 Denne artikkelen er helt eller delvis basert på materiale fra Daumer, Georg Friedrich i Nordisk familjebok, utgitt mellom 1904 og 1926 – i dag offentlig eiendom.
Fargegjengivelse

Fargegjengivelse er lysets evne til å gjengi farge på et objekt. Dette blir målt med fargegjengivelsesindeks, som kan være fra Ra01 - til Ra100 der 100 er at alle synlige farger gjengis på en fullkommen måte. Sollys har Ra100, mens vanlige lysrør vanligvis ligger på Ra80. Merk at fargegjengivelse ikke er det samme som fargetemperatur.
Uttrykket brukes også i tilknytning til fotografering. Fotografisk film var langt fra fullkommen. For å få kopier mest mulig i riktige farger brukte man fargefiltre i forstørrelsesapparatet mellom den fremkalte filmen og kopiarket. En profesjonell fotograf brukte vanligvis samme film over tid, og hadde merket seg hvilke korrigeringer som skulle til for å få bakgrunnen i samme sjattering. 
Med elektroniske kameraer følger vanligvis en serie valg for belysningstype som skal sikre at bildene får mest mulig «normalt» preg. Flere billedredigeringsprogrammer kan utføre lignende funksjoner etter at bildet er tatt.


== Se også ==
Hvitbalanse


== Referanser ==
Oosterpark Stadion

Oosterpark Stadion var stadionet til  fotballklubben FC Groningen frem til desember 2005. Stadion, som bare hadde sitteplasser, ble innviet den 30. september 1933, og ble renovert i 1960, 1984 og 1987/88. Den ble erstattet av den større Euroburg Stadion i 2005.
På sitt største, i 1985, hadde banen en kapasitet på 22 000 tilskuere. Da den ble revet, var kapasiteten på omtrent halvparten, 11 224 tilskuere. To landskamper ble spilt der; den siste var en kvalifiseringskamp mellom Nederland og Island der Nederland vant 3–0.


== Eksterne lenker ==
(nl) Offisielt nettsted 
(en) Oosterparkstadion (Groningen) – kategori av bilder, video eller lyd på Commons
Filosofiåret 1875

Filosofiåret 1875 er en oversikt over hendelser, utgivelser og personer med tilknytning til filosofi i 1875.


== Hendelser ==


== Publiseringer ==


== Fødsler ==


== Dødsfall ==

		
		
		
		
		
		


== Se også ==
Filosofi på 1800-tallet


== Referanser ==
Stadion de Goffert

Goffertstadion eller Stadion de Goffert, tidligere kjent som McDOS Goffertstadion av sponsorårsaker, er et fotballstadion i Nijmegen, Nederland. Det er hjemmebanen til NEC Nijmegen. Stadionet ble åpnet den 8. juli 1939. 
Nederland spilte tre landskamper her i 1970-årene, den siste den 20. september 1978 mot Island. Den 19. oktober 1983 spilte NEC en cupvinnercup-kamp mot FC Barcelona, fortsatt regnet blant de viktigste kampene på stadion. I slutten av 1990-årene ble stadionet oppdatert, og første kamp i nye lokaler ble spilt i september 1999, mens det var først  den 25. januar 2000 at den store åpningsmarkeringen skjedde.
Sunde Kjøtt og Delikatesse

Sunde Kjøtt og Delikatesse var en norsk slakteforretning i Sunde i Hordaland. Slakteforretningen er kjent for å ha laget oppskriften til og produsere den lokalt kjente sundepølsa fra 1935.


== De første 20 årene ==
Slakterforretningen startet i 1935 under navnet Olsen & Røssland og ble drevet av Eivind Olsen og Gunnar Røsseland. De første 20 årene hadde forretningen lokaler i Brynjelsbuo og Lars Olsen broren til Eivind Olsen arbeidet i forretningen helt fra starten. Over døra til butikken stod skiltet: Olsen - Røssland slaktarforretning. 
 Brynjelsbua er den eldste butikken på Sunde. Brynjelsbua er i 1999 eid av Svein Aksel Sunde.Om varedistrubusjonen i begynnelsen fortalte Lars Olsen til Kvinnheringen i 1978:
«-Kvar torsdag sykla eg mellom Herøysund og Valen og tok opp bestillingar. Som regel var eg innom kvart einaste hus! Om laurdagen sykla eg same ruta og leverte varene. Kan vita det var mykje og tungt, når det var så mange som skulle ha kjøt (...) Han sykla denne ruta heilt fram til krigen kom.»


== Etter krigen ==
Etter andre verdenskrig gikk Lars Olsen inn som medeier i stedet for Gunnar Røsseland og forretningen skiftet navn til Sunde Kjøtt og Delikatesse. I 1956 flyttet forretningen inn i kjelleren til det nybygde huset til Ruth og Eivind Olsen. Brødrene Lars og Eivind Olsen drev som kompanjonger til Eivind døde og etter det drev Lars forretningen alene. Noen år før 1999 flyttet Lars Olsen forretningen inn i kjelleretasjen i huset sitt i Træsbygda. Etter 1965 var Kvinnherad Slakteri en av leverandørene til slakterforretningen. Forretningen drev med mange ulike produkt og tjenester.I 1952 ble forretningen beskrevet slik:
«Ein hadde til hensikt å ta seg av omsetningen av landmannsprodukter, første rekke kjøtt, flesk, grønnsaker, skinn og ull, men også formidlingen av livdyr. Bedriften omfatter dessuten pølse- og påleggsfabrikasjon, kjøp og salg av fisk og sild, og røkeri for pølse, kjøtt, flesk og "solsild". Lokalet er på 2 etasjer med golvfl. 63 m2 i hver. Det er 2-3 mann i arbeid. Omsetningen jevnt stigende de første 5 år til ca. kr 40.000,-. Forretningen er basert delvis på eksport til byene, delvis på utsalg på stedet. Engroslevering av pølser, pålegg og kjøtt til forskjellige steder i Sunnhordland. Omsetningen er sterkt preget av sesong i det en overveiende del av eksporten - i fårekjøtt - faller på høsttiden.»


=== Sundepølsa ===
Sundepølsa, eller sundepølso som den også kalles, ble i mange år laget av Sunde Kjøtt og Delikatesse og pølsa var et populært innslag på middagsbordet over store deler av Vestlandet. Sundepølsa ble først laget i Brynjelsbua som hadde røkeri i stranda nedenfor bua. Oppskriften på sundepølsa var en godt bevart hemmelighet. Oppskriften ble avertert til salgs i lokalavisa og kjøpt av Åshild Mehl i Rosendal som overtok produksjonen av sundepølsa i 2001. I  2008 ble den kåra til årets produkt på matmessa i Bergen.I 2007 ble ordet «sundepølsa» tatt inn i Norsk ordbok.


== Referanser ==